Aš užaugau Limpopo, ant sienos tarp Limpopo
ir Mpumalanga, mažame miestelyje pavadinimu Motetama.
Vandens ir elektros tiekimas buvo toks pats nenuspėjamas
kaip oras; augant tokiose sudėtingose sąlygose,
kai buvau 17, ilsėjausi su pora draugų
žiemą ir mes deginomės saulėje.
Limpopo saulė gerai kaitina žiemą.
Kai deginomės, draugas man ir sako:
„Įdomu, kodėl niekas nesukuria kažko ką tu galėtum
užtepti ant odos ir nereiktų maudytis?“
O aš atsakiau: „Žinai, aš tą kažką pirkčiau“.
Grįžau namo ir truputį patyrinėjau,
ir radau šokiruojančios statistikos.
Virš 2.5 milijardo žmonių pasaulyje šiandieną
neturi prieigos prie vandens ir sanitarijos.
450 milijonai tų žmonių gyvena Afrikoje,
o 5 milijonai - Pietų Afrikoje.
Įvairios ligos plinta tokiomis sąlygomis,
pagrindinė tų ligų yra pavadinimu trachoma.
Trachoma tai infekcija akyje sukelta purvo,
kai akis užteršiama. Keletas trachomos infekcijų
gali visiškai apakinti.
Ši liga padaro 8 milijonus žmonių aklais
kiekvienais metais. Šokiruojanti tiesa apie tai
yra ta, kad išvengtum trachomos infekcijos
tereikia plauti veidą:
nereikia vaistų, piliulių ar injekcijų.
Kai perskaičiau apie tą statistiką, pagalvojau,
„Net jei ir nedarau to dėl savęs
ir dėl to, kad nepatinka maudytis, turėčiau
tai padaryti, kad išgelbėčiau pasaulį.“ (Juokas)
Taigi su savo patikimu mobiliuoju telefonu Nokia 6234 --
neturėjau nei nešiojamo kompiuterio, nei patikimo interneto,
tiktai tiek, kiek naudodavausi interneto kavinėje už 20 rendų/val --
Patyrinėjau Wikipedia ir per Google apie losjonus,
kremus, sudėtis, tirpimo temperatūras, toksiškumą --
tai buvo vidurinės mokyklos mokslas --
tada užrašiau mažą formulę ant popieriaus lapo,
kuri atrodė kaip kažkas iš KFC meniu, suprantat?
Tada, gerai, jau turėjau formulę.
Dabar tereikia tai paversti tikru produktu.
Po keturių metų, kai parašiau
40 puslapių verslo planą savo mobiliuoju telefonu,
ir kai parašiau patentą taip pat savo mobiliuoju,
beje aš jauniausias žmogus išsiėmęs patentą savo šaly,
ir --(„Nebereikės maudytis!“)---
Daugiau nieko nereikia pridurti (Juokas)
Išradau DryBath (liet. „sausa vonia“), pirmą pasaulyje
maudymąsi pakeičiantį losjoną.
Užtepi ant odos ir nebereikia maudytis.
(Juokas)
Pradžioj mėginau pagaminti produktą mokykloje,
tada turėjau labai ribotus resursus, vykau studijuoti į Universitetą
susitikau keletą žmonių, įgavome praktikos
ir dabar jau turime visiškai funkcionalų produktą, kurį galime pristatyti
rinkai. Jau šį produktą ir galima įsigyti.
Išmokome keletą pamokų, kai komercializavome
ir pristatinėjome DryBath.
Vienas dalykas, kurį išmokome, yra tas, kad neturtingos bendruomenės
neperka produktų dideliais kiekiais.
Jie perka, kai prireikia ir kiek prireikia. Asmuo Alex
neperka visos pakuotės cigarečių. Perka vieną cigaretę
kiekvieną dieną nors tai ir brangiau.
Taigi pradėjome pakuoti DryBath į mažas inovatyvias pakuotes.
Perlauži per pusę ir išspaudi.
Smagiausia dalis ta, jog viena pakuotė atstoja vieną išsimaudymą
už 5 rendus.
Kai sukūrėm tą modelį, tada supratom dar kai ką
apie produkto pritaikymą.
Supratom, kad net ir turtingų tėvų vaikai iš užmiesčių
nori naudoti DryBath. (Juokas)
Bent kartą per savaitę.
Suskaičiavom, kad tokiu būdu galima sutaupyti 80 milijonų litrų
vandens kiekvieną kartą, kai praleidžiamas maudymasis,
taip pat sutaupomos dvi valandos per dieną vaikams
iš kaimo vietovių,- dvi valandos mokyklai,
dvi valandos namų darbams,
dvi valandas ilgiau pabūti paprastu vaiku.
Kai pamatėme tokią visuotinę naudą, susiaurinome
savo produkto pagrindinių funkcijų apibrėžimą,
kurios buvo švara ir patogumas,
DryBath tai turtingo žmogaus patogumas,
o vargšui žmogui - gyvybiškos svarbos būtinybė.
Jau išbandėme produktą, ir dabar jau pasiruošę
paleisti į prekybą,
su tarptautinės bendrovės pagalba pateiksime rinkai,
vienas klausimas, kurį norėčiau paklausti publikos,
ant žvirkelio Limpopo
su 50 rendų kišenpinigių per savaitę,
sumąsčiau būdą kaip žmonėms nesimaudyti.
Kas jus stabdo? (Plojimai)
Dar nebaigiau. Dar nepabaigiau.
Dar kitas svarbus dalykas, išmoktas
per šį procesą,
Google išrinko mane vienu iš protingiausių jaunų žmonių pasaulyje.
Aš taip pat esu išrinktas geriausiu studentu verslininku
pasaulyje, pirmas Afrikietis pelnęs šį apdovanojimą,
o keisčiausia tai, jog tai užsitarnavau
nes nepatiko maudytis. Ačiū Jums.
(Plojimai)